Ramaphosa versoek groter samewerking met Iran | Maroela Media
Ramaphosa het dié versoek tydens sy toespraak by die Suid-Afrika/Iran-sakeforum in Tehran gemaak, het die presidensie in 'n verklaring gesê.
Hy lei tans 'n drie dag lange hoëvlakafvaardiging van die regering en sakeleiers tydens 'n amptelike besoek aan Iran. Die doel van die besoek is om politieke en ekonomiese betrekkinge tussen die twee lande te konsolideer.
Ramaphosa het daarop gewys dat Suid-Afrika deurgaans die eensydige sanksies teen Iran veroordeel het en die land se reg om kernkragenergie vir vreedsame doeleindes na te streef, ondersteun.
Hy het gesê daar is 'n groot aantal ekonomiese bedrywe wat 'n groot moontlikheid vir samewerking bied. Dit sluit die volgende in:
* petrochemiese gaseksplorasie en die alternatiewe energiesektore;
* mynbou en myntegnologie;
* chemikalieë en farmaseutika;
* bosbou, papier en meubels;
* finansiële dienste;
* toerisme en gasvryheidsinfrastruktuur; en
* akwakultuur, maritieme olie- en gaseksplorasie en skeepsbou.
"Suid-Afrika is oop vir besigheid," het hy gesê. "Ons moet saamwerk om die noemenswaardige hulpbronne oop te sluit waaroor ons beskik."
Ramaphosa sal Sondag ook met adjunkminister van mynbou en handel Afkhami Rad, petroleumminister Bijan Mandar Zangeneh en speaker van die Iranse parlement Ali Larinjani, vergader.
Ramaphosa sal Maandag ook 'n besoek aan die Iranse president, Hassan Rouhani, bring.
Lees sy volledige toespraak.
Wat van beter betrekkinge met lande wat iets beteken? Wat van Singapoer, Botswana, Australie en Kanada? Of speel ons maar verewig in die modderpoel. Die arme mense verstaan niks van geo-politiek nie. 'n Vriend van Sjietiese Iran maak baie Sunnie vyande. Maar Rome brand en Ramaphosa toer.
Meng you met die muishond lande en jy gaan een of ander tyd verstoot ward
Ek dink Ramaposa wil sy sakebedrywighede uitbrei en hy sien hierdie as die ideale geleentheid!
Die ANC is die afgelope tyd besig om met Amerika skoor te soek, soos 'n keffertjie wat na 'n boerboel se hakskene loop en hap. Daar is die gevoetslepery met die AGOA-handelsooreenkoms en nou die geflikflooiery in Iran. As die Yanks hul rug op ons draai gaan die Rand erg deurloop. Ek glo die SAKP sit agter hierdie probleme. Hulle sal graag ons kapitalistiese ekonomiese stelsel wil sien val want hulle wil 'n kommunistiese, staatsbeheerde stelsel probeer vestig.
Die Anc soek altyd muishond-lande.Iran is die vader van terrorisme.Maandag 2November het Radio Helderberg oor die volgende berig:"Iran gaan nou sy kernooreenkoms inwerking stel".Die pad vir Daniel 11:40 word reeds uitgele.M.a.w., die koning van die Noorde(Duitsland en die heilige Romeinse Ryk) gaan bots met die koning van die Suide(Iran)- die begin van Derde wereldoorlog.In Duitsland bots regses reeds met immigrante elke dag tetwyl die SAUK tjoepstil bly.Al meer geluide word gemaak teen die Duitse kanselier,Angela Merkel.Die situasie gaan al hoe meer ondraaglik raak.SA moet liewer vergeet van sy hoop op Iran.Met verloop van tyd gaan ons sien hoe petrol-en oliepryse… Lees meer »